ตลาดหุ้นเอเชียอ่อนตัวลงเช้านี้ ขณะนักลงทุนจับตาวิกฤตหนี้กรีซ
ตลาดหุ้นเอเชียปรับตัวลดลงในช่วงเช้าวันนี้ หลังตลาดหุ้นญี่ปุ่นได้รับปัจจัยถ่วงจากการแข็งค่าของเงินเยน ขณะที่นักลงทุนกำลังจับตาดูผลการเจรจาระหว่างกรีซกับเจ้าหนี้
3 มิ.ย. 2558

สำนักข่าวอินโฟเควสท์ รายงานตลาดหุ้นเอเชียปรับตัวลดลงในช่วงเช้าวันนี้ หลังตลาดหุ้นญี่ปุ่นได้รับปัจจัยถ่วงจากการแข็งค่าของเงินเยน ขณะที่นักลงทุนกำลังจับตาดูผลการเจรจาระหว่างกรีซกับเจ้าหนี้
ดัชนี MSCI Asia Pacific ขยับลงไม่ถึง  0.1% แตะที่ 150.41 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,443.15 จุด ลดลง 100.04 จุด, ดัชนี SSE Composite ตลาดหุ้นจีนเปิดวันนี้ที่ 4,924.38 จุด เพิ่มขึ้น 13.85 จุด, ดัชนี HSI ตลาดหุ้นฮ่องกงเปิดวันนี้ที่ 27,716.34 จุด เพิ่มขึ้น 249.62 จุด, ดัชนี TAIEX ตลาดหุ้นไต้หวันเปิดวันนี้ที่ 9,617.75 จุด เพิ่มขึ้น 3.49 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,078.51 จุด ลดลง 0.13 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,338.95 จุด ลดลง 1.80 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,748.59 จุด เพิ่มขึ้น 7.22 จุด
ทั้งนี้ นายอเล็กซิส ซิปราส นายกรัฐมนตรีกรีซ กล่าวเมื่อวานนี้ว่า รัฐบาลกรีซได้ยื่นแผนปฏิรูปเศรษฐกิจฉบับเบ็ดเสร็จให้แก่ทางเจ้าหนี้แล้ว ขณะที่กรีซมีกำหนดที่จะต้องชำระคืนเงินกู้กว่า 300 ล้านดอลลาร์แก่ IMF ในวันที่ 5 มิ.ย.นี้ ซึ่งเป็นงวดแรกของการชำระคืนในช่วงเดือนมิ.ย.ที่มีมูลค่ารวมราว 1.6 พันล้านดอลลาร์